NMG ประกาศโครงการ “สมัครใจเกษียณก่อนกำหนด”
NMG ประกาศโครงการ "สมัครใจเกษียณก่อนกำหนด"
15 มิ.ย. 2560

รายงานข่าวจากสำนักข่าวอิศรา เปิดเผยว่า  บริษัท เนชั่น มัลติมีเดีย กรุ๊ป จำกัด (มหาชน)  และบริษัทในเครือทั้งหมด ออกประกาศฉบับที่ 30/2560 เรื่อง โครงการสมัครใจเกษียณก่อนกำหนด พนักงานที่ยื่นขอความจำนงเข้าร่วมโครงการ โดยได้รับเงินช่วยเหลือ มีรายละเอียด ดังต่อไปนี้
-พนักงานที่มีอายุงานครบ 120 วัน แต่ไม่ครบ 1 ปี ได้รับเงินช่วยเหลือ 2 เดือน ของค่าจ้างเดือนสุดท้าย
-พนักงานที่มีอายุงานครบ 1 ปี แต่ไม่ครบ 3 ปี ได้รับเงินช่วยเหลือ 4 เดือน ของค่าจ้างเดือนสุดท้าย
-พนักงานที่มีอายุงานครบ 3 ปี แต่ไม่ครบ 6 ปี ได้รับเงินช่วยเหลือ 7 เดือน ของค่าจ้างเดือนสุดท้าย
-พนักงานที่มีอายุงานครบ 6 ปี แต่ไม่ครบ 10 ปี ได้รับเงินช่วยเหลือ 9 เดือน ของค่าจ้างเดือนสุดท้าย
-พนักงานที่มีอายุงานครบ 10 ปี แต่ไม่ครบ 15 ปี ได้รับเงินช่วยเหลือ 12 เดือน ของค่าจ้างเดือนสุดท้าย
-พนักงานที่มีอายุงานครบ 15 ปี แต่ไม่ครบ 20 ปี ได้รับเงินช่วยเหลือ 13 เดือน ของค่าจ้างเดือนสุดท้าย
-พนักงานที่มีอายุงานครบ 20 ปีขึ้นไป ได้รับเงินช่วยเหลือ 15 เดือน ของค่าจ้างเดือนสุดท้าย
โดยพนักงานที่มีอายุ 60 ปีขึ้นไป ให้จ่ายเป็นเงินบำเหน็จตามระเบียบเกษียณอายุ อย่างไรก็ตาม พนักงานที่เข้าร่วมโครงการจะต้องได้รับการอนุมัติจากหัวหน้างานและผู้ที่เกี่ยวข้อง ทั้งนี้การพิจารณาขึ้นอยู่กับความเหมาะสมและความจำเป็นในแต่ละแผนก
สำหรับพนักงานที่ได้รับการอนุมัติให้ออกตามโครงการแล้ว จะถอนเรื่องคืนหรือยกเลิกไม่ได้ โดยเมื่อได้รับการอนุมัติเข้าร่วมโครงการจะต้องปฏิบัติหน้าที่ตามปกติและส่งมอบงานให้เรียบร้อยก่อนจะสิ้นสภาพการเป็นพนักงาน